Diari Oficial de la Generalitat Valenciana


Sumari del DOGV 6923, del 14-12-2012 (2012/11969)

Informació pública del programa d'actuació integrada per gestió directa de la unitat d'execució número 2 del sector 11, el pla de reforma interior d'esta unitat i l'estudi d'integració paisatgística de l'àmbit esmentat.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6923

Data del DOGV
:   14-12-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/11244


Data del document
:   28-11-2012

Organisme emissor
:   Ajuntament de Godella

Tipus de document
:   Anunci

Descriptors 

:   * Godella
    * administració local
    * pla d'urbanisme

Informació pública del programa d'actuació integrada per gestió directa de la unitat d'execució número 2 del sector 11, el pla de reforma interior d'esta unitat i l'estudi d'integració paisatgística de l'àmbit esmentat. [2012/11683]  
El Ple de l'Ajuntament de Godella, en la sessió extraordinària de data 16 d'octubre de 2012, va adoptar, entre altres, l'acord de programar la unitat d'execució número 2 del sector 11 del Pla General d'Ordenació Urbana de Godella per mitjà de gestió directa, d'acord amb la proposta redactada per la mercantil Vectia Ingeniería, SLU, al setembre de 2012 (modalitat de gestió que suposa l'exclusió dels tràmits del concurs previstos en la Llei 16/2005, de 30 de desembre, Urbanística Valenciana, i el Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, per a la selecció d'agent urbanitzador de l'actuació esmentada, i que per tant comporta que no siga procedent la presentació d'alternatives tècniques ni proposicions juridicoeconòmiques a la dita proposta), així com sotmetre a informació pública la iniciativa de programació esmentada.  
  
D'acord amb això se sotmet a informació pública el programa d'actuació integrada per gestió directa de la unitat d'execució número 2 del sector 11 (alternativa tècnica i proposició juridicoeconòmica), el pla de reforma interior d'esta unitat i l'estudi d'integració paisatgística de l'àmbit esmentat, redactats per la mercantil Vectia Ingeniería, SLU, i es procedix a notificar l'esmentat acord de forma individualitzada als interessats i als que consten en el Cadastre com a titulars de drets afectats per l'esmentada actuació, i a publicar el corresponent anunci en el Diari Oficial de la Comunitat Valenciana i en un diari no oficial d'àmplia difusió en la localitat, així com en el tauler d'anuncis de l'Ajuntament, durant el termini d'un mes, a comptar de l'endemà de l'última publicació de l'anunci o des de la recepció de la notificació si és posterior, perquè els interessats puguen presentar les al·legacions i els suggeriments que estimen oportuns.  
  
La documentació del programa d'actuació integrada es pot consultar igualment en les dependències municipals en horari d'oficina o en la pàgina web de l'Ajuntament ().  
L'inici de la tramitació d'este programa implica la suspensió de l'atorgament de llicències i l'admissió d'iniciatives de programació per tramitació del present programa, en l'àmbit de la unitat d'execució número 2 del sector 11, de conformitat amb el que disposen els articles 289 i 290 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística.  
  
Cosa que es fa pública als efectes oportuns.  
  
Godella, 28 de novembre de 2012.- L'alcalde: Salvador Soler Chulià.